Haaluma kanaan adeemsa hojii yeroo dheeraa keessatti yeroo wal gahiin tokko mana maree bakka bu'oota uummataatin geggeeffamu keessatti hacuuccan ummata (gaallaa)jajjabaachuu qaba kan jedhu waltajjii habashootaa irratti kan yeroo hunda otuu hin dubbatamin bira hin darbamne kana irratti gaallaa inni jedhu sammuu taaddasaa keessatti dhiphummaa uumuu waan jalqabeef taaddasaan amanamummaa biyya ethiopiatif qabaachaa otuun jiruu lammiin koo gaallaa maalif jedhama gaaffiin jedhu sammuu taaddasaa keessatti yeroo hunda gaaffii atattamaa waan itti ta'eef miseensota mana maree bakka bu'oota uummataa keessaa warra lammiin isaanii oromoo ta'ee maqaan isaanii maqaa warra habashaa wajjin wal fakkaatu miseensota ijaarrachuuf yaaliin inni geggeessaa ture battalumatti yoo bakka gahuu baatellee namoota yeroo sanaaf bebbeekamoo ta'an kan akka jeneraan Jaagamaa keelloo fii koloneel Alamuu qixxeessaa akkasumas namoota tokko tokko warra hojii mootummaatin ala jiraatan wajjin yaada kana wal mari'achuuf guyyaan itti dheerachuu jalqabe.
